Eumolpas

Eumolpas () – graikų mitologijos personažas, karalius iš Trakijos. Poseidonas Eumolpo susilaukęs su Chione, Borėjo dukra.Eumolpas. Aleksandra Veličkienė. „Antikos mitologijos žinynas“, Kaunas, „Šviesa“, 2008, 100–101 psl.

Pasakojama, kad Eumolpas padėjęs Eleusinui per karą su Atėnais, Eleusine ir pasilikęs. Manyta, kad Eumolpas įsteigęs Eleusino misterijas. Istoriniu laikotarpiu paliudyta žynių Eumolpidų giminė.

Kuomet Heraklis išžudęs kentaurus, nuo nusikaltimo jį „apvalęs“ Eumolpas. Eumolpas laikytas garsiu dainininku, pasak vieno varianto, jo sūnus buvęs Musajas, anot kito, pats Musajas buvęs Eumolpo tėvas. Taip pat esama mito versijos, pagal kurią Eumolpas buvęs nukautas atėniečių, kai šie kariavo su Eleusinu; tai užtraukę Poseidono rūstybę: jis Dzeuso pareikalavęs nutrenkti Erechtėją, Atėnų karalių.

 Išnašos 

Kategorija:Graikų mitologijos mirtingieji